480.01 REGOLAMENTI DWAR IL-MOVIMENT TA’ ARMI TAN-NAR U MUNIZZJONFI STATI MEMBRI U PROVVEDIMENTI OĦRA L-AVVIŻ LEGALI 56 tal-2004, kif emendat bl-Avviżi Legali 366 u 463 tal-2010. L-AVVIŻ LEGALI 56 tal-2004, kif emendat bl-Avviżi Legali 366 u 463 tal-2010. 1. It-titolu ta’ dawn ir-regolamenti hu Regolamenti dwar il-Moviment ta’ Armi tan-Nar u Munizzjon fi Stati Membri u Provvedimenti Oħra. Tifsiriet. Emendat: A.L.463 tal-2010. 2. F’dawn ir-regolamenti, kemm-il darba r-rabta tal-kliem ma tkunx titlob xort’oħra: "arma tan-nar " għandha l-istess tifsira mogħtija lilha bl-artikolu 2 tal-Att: Iżdag?ħall-finijiet tar-regolament 7A "arma tan-nar" għandha tfisser kwalunkwe arma bil-kanna li tista’ tinġarr, li tispara, li hija mfassla biex tispara jew li tista’ tiġi konvertita biex tisparatir, balla jew projetti li permezz tal-azzjoni ta’ propellant kombustibbli; "l-Att " tfisser l-Att dwar l-Armi; Kap. 480. Kap. 480. " il-Kummissarju " tfisser il-Kummissarju tal-Pulizija; "munizzjon" tfisser dak il-munizzjon meħtieġ għall-użu f’arma tan-nar; "pass dwar l-armi tan-nar " huwa ekwivalenti għal liċenza skond l-Att u dak il-pass għandu jkun japplika bejn Stat Membru u ieħor, u jkun fih dak it-tagħrif skond ma hemm elenkat fl-Iskeda; "pussess " , għall-finijiet ta’ dawn ir-regolamenti, hu l-jeddli nazzjonali li ma jkunx resident fi Stat Membru għandu, li jżomm, iġorru juża arma tan-nar f’Malta għall-iskop indikat fil-pass dwar l-armi tan-nar; "Stati Membri " huma dawk l-istati li huma membri ta’ l-Unjoni Ewropea fid-data tad-dħul fis-seħħ ta’ dawn ir-regolamenti. 3. Liċenza għall-esportazzjoni minn nazzjonali mhux residenti ta’ Stati Membri. (1) Tista’ tinħareġ liċenza mill-Kummissarju lil nazzjonali ta’ Stat Membru li jkun residenti ta’ Stat Membru li mhux Malta, sabiex jakkwista arma tan-nar jew munizzjon, għall-esportazzjoni lejn il-pajjiż ta’ residenza ta’ l-applikant iżda dak in-nazzjonali għandu- (a) jissodisfa il-kondizzjonijiet għall-akkwist ta’ liċenza taħt l-Att; (b) jikseb awtorizzazzjoni għall-akkwist ta’ l-arma tan-nar jew munizzjon mill-pajjiż ta’ residenza tiegħu; (ċ) jippreżenta lill-Kummissarju d-dettalji kollha meħtieġa inkluż id-dettalji elenkati fir-regolament 5(1) fuq il-formola preskritta. (2) Il-Kummissarju għandu, qabel ma jawtorizza l-akkwist ta’ arma tan-nar jew munizzjon għal trasferiment lejn Stat Membru ieħor taħt id-disposizzjonijiet ta’ l-Att, jeżamina l-kondizzjonijiet kollha għat-trasferiment, b’mod partikolari f’dak li għandu x’jaqsam mas-sigurtà. 4. Liċenza għal pussess ta’ armi tan-nar f’Malta minn nazzjonali mhux residenti ta’ Stat Membru. (1) Tista’ tinħareġ liċenza mill-Kummissarju lil nazzjonali ta’ Stat Membru li jkun residenti ta’ Stat Membru li mhux Malta għall-pussess ta’ dik l-arma tan-nar jew munizzjon ġewwa Malta, iżda dak in-nazzjonali għandu: (a) jissodisfa l-kondizzjonijiet għal-liċenza taħt l-Att; (b) jippreżenta lill-Kummissarju dikjarazzjoni bil-miktub li tkun ta’ prova dwar, u li tkun tiġġustifika l-intenzjoni li, jippossjedi dik l-arma tan-nar jew munizzjon ġewwa Malta. (2) Meta tinħareġ liċenza għall-akkwist u pussess ta’ arma tan-nar jew munizzjon skond dan ir-regolament, il-Kummissarju għandu jgħarraf b’dan lill-pajjiż ta’ residenza ta’ l-applikant. 5. Trasferiment ta’ armi tan-nar lejn Stati Membri. (1) Applikazzjoni għal liċenza taħt id-disposizzjonijiet ta’ l-Att għat-trasferiment ta’ arma tan-nar jew munizzjon lejn Stat Membru għandha tinkludi dawn id-dettalji li ġejjin: (a) l-ismijiet u l-indirizzi tal-persuna li tkun qed tbiegħ jew tneħħi l-arma tan-nar jew munizzjonu tal-persuna li tkun qed tixtriha jew takkwistaha jew, fejn ikun adatt, tas-sid; (b) l-indirizz fejn l-arma tan-nar jew il-munizzjon ikunu se jiġu kkunsinnati jew trasportati; (ċ) l-għadd ta’ armi tan-nar li jkunu se jiġu kkunsinnati jew trasportati; (d) il-parti kolaritajiet li bihom l-arma tan-nar jew il-munizzjon ikunu jistgħu jingħarfu kif ukoll indikazzjoni li l-arma tan-nar tkun għaddiet minn kontroll skond il-Konvenzjoni ta’ l-1 ta’ Lulju, 1969 fuq ir-Rikonoxximent Reċiproku ta’ Proofmarks fuq Armi Żgħar; (e) il-mezz ta’ trasferiment; (f) id-data ta’ tluq u meta x’aktarx tkun id-data tal-wasla. (2) Qabel ma joħroġ il-liċenza, il-Kummissarju għandu jeżamina l-kondizzjonijiet li t-trasferiment ikun ser isir taħthom, partikolarment fir-rigward tas-sigurtà. (3) Il-Kummissarju għandu jittrasmetti l-informazzjoni kollha li tasallu konformement mas-sub regolament (1) lill-Istat Membru ta’ destinazzjoni u, fejn ikun japplika, lill-Istat Membru ta’ mogħdija, qabel it-trasferiment. 6. T raffikanti li jittrasferixxu li ltraffikanti oħra fi Stati Membri. (1) Il-Kummissarju jista’ jagħti liċenza li l traffikant li jkollu liċenza taħt l-Att li biha jawtorizza l it-traffikant jittrasferixxi armi tan-nar jew munizzjon li ltraffikanti fi Stati Membri oħra mingħajr ma joqgħod japplika għal liċenza taħt id-disposizzjonijiet ta’ l-Att. (2) Liċenza taħt id-disposizzjonijiet ta’ l-Att tista’, għall-finijiet ta’ dawn ir-regolamenti, tinħareġ għal perjodu massimu ta’ tliet snin u tista’ tiġi sospiża jew revokata fuq bażi raġonevoli mill-Kummissarju f’kull żmien. (3) Il-Kummissarju għandu javża lil dawk it-traffikanti li jkollhom liċenza taħt l-Att, b’lista ta’ armi tan-nar u munizzjon li jkunu ġew notifikati lil u mill-Istati Membri l-oħra, u f’dik il-lista għandhom jiġu indikati l-armi tan-nar u l-munizzjon biss li jistgħu jiġu trasferiti lejn dawk l-Istati Membri bl-awtorizzazzjoni tagħhom minn qabel. (4) T raffikant għandu jippreżenta l-informazzjoni msemmija fir-regolament 5(1)) lill-Kummissarju qabel it-trasferiment ta’ arma tan-nar lejn Stat Membru ieħor skond dan ir-regolament. (5) Il-Kummissarju għandu jgħaddi kull informazzjoni li tkun waslitlu konformement mas-sub regolament (4) lill-Istat Membru ta’ destinazzjoni jew fejn ikun japplika lill-Istat Membru ta’ transitu, qabel it-trasferiment. 7. Importazzjoni ta’ armi tan-nar minn Stat Membru ieħor. Minkejja d-disposizzjonijiet ta’ l-Att, ma tkunx meħtieġ a liċenza għall-importazzjoni ta’ arma tan-nar jew munizzjon ġewwa Malta minn Stat Membru ieħor meta: (a) ikun hemm liċenza biex it-trasferiment isir maħruġa mill-awtorità kompetenti ta’ l-Istat Membru minn fejn l-arma tan-nar jew munizzjon ikunu qed jiġu trasferiti; (b) it-trasferiment isir bejn traffikant li jkun stabbilit fi Stat Membru u traffikant lokali, u l-ewwel traffikant ikollu liċenza mill-awtorità kompetenti ta’ l-istat tiegħu biex jittrasferixxi armi tan-nar li ltraffikanti oħra fi Stati Membri, mingħajr il-ħtieġa ta’ ebda awtorizzazzjoni speċifika għal dak it-trasferiment: Iżda l-liċenzi hawn qabel imsemmija maħruġin mill-awtoritajiet kompetenti ta’ l-Stat Membru minn fejn l-arma tan-nar jew munizzjon għandhom jiġu trasferiti, għandu jkun fihom fil-każ ta’ trasferiment taħt il-paragrafu (a), id-dettalji kollha elenkati fir-regolament 5(1), filwaqt li fil-każ ta’ trasferimenti taħt il-paragrafu (b), dawn għandu jkun fihom id-dettalji msemmija fir-regolament 5(1)): Iżda wkoll il-liċenza li tkun tawtorizza t-trasferiment tagħhom għandu jimxi flimkien ma’ l-arma tan-nar jew mal-munizzjontrasferiti lejn Malta. 7A. Marki. Miżjud: A.L.366 tal-2010. Emendat: A.L.463 tal-2010. Emendat: A.L.463 tal-2010. (1) Kull arma tan-nar li m’ilhiex mmuntata għandha, malli tiġi reġistrata fir-reġistri tal-Korp tal-Pulizija ta’ Maltafi jew wara it-28 ta’ Lulju 2010, sakemm ma tkunx diġà ġiet immarkata b’dak il-mod, tkun mmarkata b’mod uniku, jiġifieri bl-isem tal-manifattur, il-pajjiż jew post tal-manifattura, n-numru ta’ serje u s-sena tal-manifattura, jekk din ma tkunx parti min-numru ta’ serje: Iżda l-ebda mmarkar bħal dak ma jkun meħtieġ għall-oġġetti li jaqgħu taħt l-iSkeda II, Taqsima I, partiti 7 u 8, l-iSkeda II, Taqsima II u l-iSkeda III tal-Att: Iżda wkoll l-ebda mmarkar bħal dak ma jkun meħtieġ għal armi artistiċi, storiċi jew rari, kif ukoll armi tan-nar oħra meqjusa mill-Bord dwar l-Armi bħala mhux adattati għal dak l-immarkar. (2) L-immarkar għandu jkun imwaħħal ma’ komponent essenzjali tal-arma tan-nar, jiġifieri mal-mekkaniżmu li jagħlaq il-kulatta fuq wara, il-frame, ir-receiver, ir-rukkell jew il-kanna tal-arma tan-nar, li l-qerda tagħhom tkun tirrendi l-arma tan-narinoperabbli. (3) Kull pakkett ta’ munizzjon kompletmqiegħed fis-suq jew manifatturat għal għanijiet kummerċjali f’Malta fit-28 ta’ Lulju 2010 jew wara għandu jkun immarkat bl-isem tal-manifattur, in-numru ta’ identifikazzjoni tal-lott, il-kalibru u t-tip ta’ munizzjon: Iżda l-ebda mmarkar bħal dak ma jkun meħtieġ għal munizzjon li jkun antik, storiku jew rari. (4) L-armi tan-nar trasferiti mill-ħażna tal-Gvern għal użu ċivili għandhom jiġu mmarkati bl-isem tal-entità li tittrasferixxi, MPFMT, għal armi trasferiti mill-Korp tal-Pulizija, u AFMMT, għal armi trasferiti mill-Forzi Armati ta’ Malta. Is-sena tat-trasferiment tal-armi tan-nar mill-użu tal-Gvern għal dak ċivi li għandu wkoll jiġi mmarkat: Iżda l-ebda mmarkar bħal dak ma jkun meħtieġ għall-oġġetti li jaqgħu taħt l-iSkeda II, Taqsima I, partiti 7 u 8, l-iSkeda II, Taqsima II u l-iSkeda III tal-Att: Iżda wkoll l-ebda mmarkar bħal dak ma jkun meħtieġ għal armi artistiċi, storiċi jew rari, kif ukoll armi tan-nar oħra meqjusa mill-Bord dwar l-Armi bħala mhux adattati għal dak l-immarkar. 8. Il-Kummissarju ikollu dritt jispezzjona kull liċenza. (1) Il-Kummissarju jkollu d-dritt li jitlob li ssir spezzjoni ta’ kull liċenza li jkun hemm flimkien ma’ armi tan-nar u munizzjontrasferiti lejn jew minn Malta skond dawn ir-regolamenti. (2) Il-Kummissarju jkollu d-dritt jipprojbixxi t-trasferiment ta’ arma tan-nar lejn jew minn Malta meta ma jkunx hemm liċenza. 9. Pass dwar l-armi tan-nar. (1) Il-Kummissarju għandu, wara li ssirlu applikazzjoni fuq il-formola preskritta, joħroġ pass dwar l-armi tan-nar lil detentur ta’ liċenza li jkollu liċenza taħt l-Att. (2) Il-pass dwar l-armi tan-nar jibqa’ validu għal żmien ħames snin mid-data meta jinħareġ imma jista’ jiġġedded iktar għal perjodu ieħor ta’ ħames snin. (3) Il-pass dwar l-armi tan-nar għandu jkun fih it-tagħrif bażiku muri fl-Iskeda. (4) Meta jinħareġ pass dwar l-armi tan-nar fir-rigward ta’ arma tan-nar li tkun projbita minn Stat Membru, jew li tkun teħtieġ awtorizzazzjoni bil-quddiem ta’ Stat Membru dwar il-pussess tagħha f’dak l-Istat Membru, u l-Kummissarju jkun ġie debitament avżat bi projbizzjoni jew ħtieġa għal awtorizzazzjoni bil-quddiem bħal dawk, għandha tiġi inkluża dikjarazzjoni li tkun tgħid dan f’dak il-pass. (5) Pass dwar l-armi tan-nar ma jkunx jista’ jiġi trasferit u għandu dejjem ikun fil-pussess tal-persuna li tkun qed tuża l-arma tan-nar li l-pass dwar l-armi tan-nar jkun jirreferi għaliha. (6) Bidliet fil-pussess jew fil-karatteristiċi ta’ armi tan-nar indikati fil-pass dwar l-armi tan-nar, kif ukoll it-telf jew serq ta’ xi arma tan-nar bħal dik għandhom dejjem jiġu indikati fuq il-pass dwar l-armi tan-nar. 10. Tiraturi u kaċċaturi. Emendat: A.L.366 tal-2010. It-tiraturi u kaċċaturi ma jkunux jeħtieġu liċenza taħt l-Att fir-rigward ta’ armi tan-nar jew munizzjon li jinġiebu ġewwa Malta u li jkunu se jintużaw għall-isparar bi preċiżjoni fil-mira jew kaċċa, iżda t-tiraturi għandhom ikunu fil-pussess ta’ pass Ewropew dwar armi tan-nar li jkun ġie maħruġ validament u li jkun ġeneralment fih l-informazzjoni msemmija fl-Iskeda, iżda wkoll it-tiraturi jew kaċċaturi għandhom ikunu kapaċi jissostanzjaw ir-raġunijiet għall-preżenza tagħhom f’Malta billi joħorġu stedina għall-parteċipazzjoni f’attività ta’ sparar bi preċiżjoni fil-mira jew kaċċa jew prova oħra tal-attivitajiet tagħhom ta’ kaċċa jew sparar bi preċiżjoni fil-mira f’Malta: Iżda il-Kummissarju għandu jkun ġiemgħarraf u jkun tal-kunsens tiegħu sabiex dik l-attivi ta’ tkun tista’ ssir. 11. Armi tan-nar projbiti u awtorizzazzjoni bil-quddiem. (Mħassar bl-A.L.463 tal-2010). 12. Persuna li tinsabħatja ta’ ksur ta’ xi wieħed minn dawn ir-regolamenti tista’ teħel il-piena li hemm fl-artikoli 51 sa 60 ta’ l-Att. 13. Registri ta’ l-inventarju ta’ armi fid-depożt. Liċenza li, wara d-dħul fis-seħħ ta’ dawn ir-regolamenti, tinħareġ lil persuna biex tagħmilha ta’ traffikant f’armi regolari li ma jkunux armi ta n-nar, inkluż it-tiġdid tal-liċenza skond l-Att, għandha żżomm ir-reġistri msemmija fl-Att għal perjodu ta’ mill-inqas ħames snin ukoll jekk it-traffikant jirrinunzja jew jitlef il-liċenza, iżda d-disposizzjonijiet ta’ dan ir-regolament għandhom jitqiesu li jkunu ġew imħarsa jekk dawk ir-reġistri jiġu kkonsenjati, meta ssir dik ir-rinunzja jew dak it-telfien ta’ liċenza, lill-Kummissarju biex jieħu ħsiebhom, f’liema każ il-Kummissarju għandu jżomm dawk il-kotba għall-perjodu msemmi f’dan ir-regolament.